**Molėtų rajono savivaldybės taryba**

**SPRENDIMAS**

**Dėl molėtų RAJONO SAVIVALDYBĖS TARYBOS 2015 M. liepos 14 D. SPRENDIMO Nr. B1-157 „DĖL STOJIMO IR ATSTOVO DELEGAVIMO Į ŽUVININKYSTĖS REGIONO VIETOS VEIKLOS GRUPĘ“ PAKEITIMO**

2019 m. spalio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos Vyriausybės 2014 m. rugsėjo 3 d. nutarimo Nr. 907 „Dėl institucijų, atsakingų už Lietuvos žuvininkystės sektoriaus 2014–2020 metų veiksmų programos valdymą ir kontrolę, paskyrimo“ 3.3 papunkčiu ir Lietuvos žuvininkystės sektoriaus 2014-2020 metų veiksmų programos priemonės „Vietos plėtros strategijų įgyvendinimas“ įgyvendinimo taisyklių, patvirtintų Lietuvos Respublikos žemės ūkio ministro 2016 m. gegužės 16 d. įsakymu Nr. 3D-298 „Dėl Lietuvos žuvininkystės sektoriaus 2014–2020 metų veiksmų programos priemonės „Vietos plėtros strategijų įgyvendinimas“ įgyvendinimo taisyklių patvirtinimo“, 10.2, 10.4.3 papunkčiais, bei atsižvelgdama į žuvininkystės regiono vietos veiklos grupės „Vilkauda“ 2019 m. spalio 22 d. raštą Nr. 2019-VIL-424 „Dėl delegavimo valdžios atstovo į ŽRVVG „Vilkauda“ kolegialų ŽRVVG valdymo organą “,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės tarybos 2015 m. liepos 14 d. sprendimo Nr. B1-157 „Dėl stojimo ir atstovo delegavimo į žuvininkystės regiono vietos veiklos grupę“ 2 punktą ir jį išdėstyti taip:

„2. Deleguoti mero pavaduotoją Vaidą Saugūnienę į žuvininkystės regiono vietos veiklos grupės „Vilkauda“ kolegialų valdymo organą ir atstovauti Molėtų rajono savivaldybės interesus.“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika